
Хәкім Абай өз сөзінде “Тегінде адам баласы, адам баласынан нақыл, білім, ар, мінез деген қасиеттер мен озады”, - деген екен. Данышпанақынның осы сөзі өз маңыздылығын жойма, келешек ұрпақтың ұранына айналып келе жатыр. Ойшыл бабамыз айрықша атап айтқан ерекше қасиеттердің арқасында жас та болса жетістіктері мен көзге түсіп жүрген дарынды оқушылардың бірі - Талшын Сыдықжан.
Қазіргі таңда Талшын №17 ұлттық өркендеу орта мектеп-кешенінің 9-сыныбында оқиды. Оқуымен алға озып, сонымен қатар қоғамдық жұмыстарға атсалысып, түрлі байқауларға да қатысып жүр. Кейіпкеріміз мектеп үйірмелері мен клуб отырыстарын да босатпайды. Осының нәтижесінде көптің көзіне түсіп, айтарлықтай жетістіктерге жетіп отыр. Талапты жас білім деңгейі мен шығармашылығы сынға түсетін сайыстарда жүлделі орындарға ие болып келеді. Атап айтар болсақ, жалпы білім беретін пәндер бойынша 8-11 сыныптар арасында өткен олимпиада да Қазақстан тарихы пәні бойынша 1-орын, респуб- ликалық дәстүрлі интернет олимпиадада- 1-орын, қалалық олимпиадада “Қазақ тілі” пәнінен - 3-орын, “Мен Қазақстанды не үшін сүйемін?” тақырыбындағы республикалық олимпиададан 3-орын иеленген. Оның бұл жетістіктері – мектебі үшін мақтаныш, қатарластарына үлгі. Қазақ тілінің тереңіне бойлап, сырын ұққысы келетін Талшын көптеген әдеби кітаптарды да оқып үлгерген.
Бұдан бөлек, бойжеткен “ҮоиТиЬе” желісінде өз қатарластарына арнап түрлі пайдалы видеоматериалдар жариялап тұрады. Жастардың ғаламтор кеңістігінде қызық қуып, уақытын босқа кетіретіні Талшынды да алаңдатады. Сондықтан да әлеуметтік желілерде  барынша пайдалы, танымдық контенттің көп болуына өз үлесін қосқысы келеді.
- Мектепте қазақ тілі мен әдебиетін сүйіп оқимын. Осыған дейін көптеген олимпиадаларға қатысып, жеңіске жеттім. Бұл – осындағы мүғалімдерімнің арқасы. Маған қарап орысша сөйлейтін достарымның да мемлекеттік тілді меңгеруге деген қызығушы- лығы оянуда. Оларға қазақ тілін үйретуге тырысамын. Әкем әскери адам болғандықтан бірнеше қалада тұрдық. Содан да болар жаңа ортаға тез үйренемін, -дейді Талшын Сыдықжан.
ЖақындаТалшын қаламыздағы арнайы сәнмектебін тамамдапты. Осылайша ол болашақта сән өнерінің биігін бағындырып, осы арқылы қазақы құндылықтарымыз бен салтымызды халықаралық деңгейде танытуды армандайды. Жастарымыздың қазақ тілінде сөилеп, үйренуіне де өз үлесін қосқысы келеді.
Бүгінгі уақыт талабына сай Талшын сынды шығармашылық қабілеті жоғары шәкірт әзірлеуде талмай еңбек етіп жүрген Гүлнүр Мүхамеджанованың да еңбегі зор. Сан түрлі сындарлы, келелі жұмыстардың үйытқысы болып жүрген осындай ұла-ғатты ұстаздардан тәлім алғандарынды жастың болашағы жарқын болары анық.
Облыс орталығында ерекше қабілетімен танылып жүрген оқушылардың көптігі көңілге қуаныш ұялатады. Олай болса жас таланттарымыз әлемге танылып, ұлтымыздың мерейін асқақтата берсін деп тілейміз. Талантыңа талабың қанат болсын Далшын!

